แฟนตาแดงแล้วเห็นบอกว่านัยตามีวุ้นใสๆอยากรู้ว่าเป็นอะไรครับ แล้วมีวิธีรักษาไหมครับ
สวัสดีค่ะ ตาแดง คืออาการที่เยื่อบุดวงตาเป็นสีแดง จากหลอดเลือดฝอยที่เยื่อบุตาขยายตัว ซึ่งสาเหตุมีมากมาย ได้แก่1. การขยี้ตา2. เยื่อบุตาอักเสบ (conjunctivitis) ซึ่งมักมีอาการเยื่อบุตาบวม ตาแดง คันตา เจ็บตา เคืองตา แสบตา โดยอาจเกิดจากการติดเชื้อไวรัสหรือเชื้อแบคทีเรีย หรือจากการสัมผัสกับสารก่อภูมิแพ้ ได้แก่ ฝุ่นละออง เกสรดอกไม้ เชื้อรา ขนสัตว์ อาหารทะเล เป็นต้น3. การระคายเคืองจากสารเคมี เช่น ควันบุหรี่ ควันไฟ ฝุ่นละออง สบู่ แชมพู สเปรย์ คลอรีนในน้ำ เป็นต้น4. กระจกตาเป็นแผล จากอุบัติเหตุ เช่น ไม้ทิ่มตา หรือจากการใส่คอนแทคเลนส์นานเกินไป หรือกระจกตาติดเชื้อโรคเริม5. ตาแห้ง จากการใช้สายตาจ้องมือถือหรือโทรศัพท์เป็นเวลานาน ร่างกายขาดน้ำ อากาศแห้ง โดนลมมากไป เป็นต้น6.ต้อเนื้อ จะเห็นเป็นแผ่นเนื้อเยื่อรูปสามเหลี่ยมยื่นออกจากตาขาวเข้าไปที่ตาดำ ซึ่งอาจเป็นสีเหลืองและมีสีแดงบ้างเล็กน้อย และอาจเห็นเส้นเลือดอยู่รอบๆ ต้อเนื้อ ส่7. ต้อหิน หากเป็นต้อหินเฉียบพลัน จะมีอาการปวดตา ปวดหัว ตาแดง น้ำตาไหล ตามัว มองเห็นเป็นสีรุ้งรอบดวงไฟ8. การใช้ยาบางชนิด เช่น ยาแก้แพ้สำหรับวุ้นใสๆ ที่ดวงตา อาจเป็นขี้ตา ซึ่งคือสารคัดหลั่งที่ถูกผลิตจากต่อมบริเวณเปลือกตาและเยื่อบุตา ซึ่งสาเหตุก็อาจเกิดจากสาเหตุของการมีตาแดงค่ะในเบื้องต้น ควรหลีกเลี่ยงการเกาและขยี้ตา งดใส่คอนแทคเลนส์และการใช้เครื่องสำอางรอบดวงตาชั่วคราว หลีกเลี่ยงการใช้สายตาในการทำงานและจ้องมือถือและคอมพิวเตอร์ไปก่อน แต่หากอาการเป็นมาก ควรไปพบจักษุแพทย์เพื่อตรวจและรักษาค่ะ